Žaliažvynis grambuoliukas

Žaliažvynis grambuoliukas (Hoplia parvula) – grambuoliukų (Rutelidae) šeimos vabalas.

 Išvaizda, biologija 
200px|leftNedidelis (6–8 mm). Kūną dengia žalsvai sidabriški, žalsvai auksiški ar žalsvai melsvi tankūs žvyneliai. Todėl juodai rudas ar juodas kūnas matomas tik tose vietose, kur nusitrynę žvyneliai. Užpakalinių kojų letenų nago vidinė pusė be griovelio. Antenos iš 9 narelių. Galva ir priešnugarėlė su trumpais šviesiais ir retais plaukeliais, augančiais tarp žvynelių; antsparnių plaukeliai trumpesni ir retesni. Priešnugarėlės šoniniai kraštai su ilgais, šeriškais plaukeliais.Pileckis, S., Monsevičius, V., Lietuvos fauna: vabalai, Vilnius: Mokslo ir enciklopedijų leidykla, 1995, I t. 207 psl.

Lervos vystosi lengvoje smėlio ir priesmėlio dirvoje, paprastai netoli vandens telkinių. Suaugę vabalai sugaunami birželio – liepos mėnesiais ant įvairių augalų, dažniausiai karklų.

Lietuvoje dažnesnis pajūryje.

 Šaltiniai 

Kategorija:Grambuoliukai